CELEX: 22007D0090
Language: sk
Date: 2007-07-06 00:00:00
Title: Rozhodnutie Spoločného výboru EHP č. 90/2007 zo  6. júla 2007 , ktorým sa mení a dopĺňa príloha XIII (Doprava) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/38
            
         
      ROZHODNUTIE SPOLOČNÉHO VÝBORU EHP
   
   č. 90/2007
   zo 6. júla 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 54/2007 z 8. júna 2007 (1).
            
         
               (2)
            
            
               Nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (2) bolo rozhodnutím Spoločného výboru EHP č. 179/2004 (3) z 9. decembra 2004 so špecifickými úpravami začlenené do dohody.
            
         
               (3)
            
            
               Nariadenie Komisie (ES) č. 334/2007 z 28. marca 2007, ktorým sa mení a dopĺňa nariadenie Európskeho parlamentu a Rady (ES) č. 1592/2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), sa má začleniť do dohody.
            
         
               (4)
            
            
               Nariadenie Komisie (ES) č. 335/2007 z 28. marca 2007, ktorým sa mení a dopĺňa nariadenie (ES) č. 1702/2003, pokiaľ ide o vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení (5), sa má začleniť do dohody.
            
         
               (5)
            
            
               Nariadenie Komisie (ES) č. 375/2007 z 30. marca 2007, ktorým sa mení a dopĺňa nariadenie (ES) č. 1702/2003 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií (6), sa má začleniť do dohody.
            
         
               (6)
            
            
               Nariadenie Komisie (ES) č. 376/2007 z 30. marca 2007, ktorým sa mení a dopĺňa nariadenie (ES) č. 2042/2003 o zachovaní letovej spôsobilosti lietadiel a leteckých výrobkov, častí a zariadení a o schvaľovaní organizácií a personálu zapojených do týchto činností (7), sa má začleniť do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               V bode 66n [nariadenie Európskeho parlamentu a Rady (ES) č. 1592/2002] sa dopĺňa táto zarážka:
               
                           „—
                        
                        
                           
                              32007 R 0334: nariadenie Komisie (ES) č. 334/2007 z 28. marca 2007 (Ú. v. EÚ L 88, 29.3.2007, s. 39).“
                        
                     
         
               2.
            
            
               V bode 66p [nariadenie Komisie (ES) č. 1702/2003] sa dopĺňajú tieto zarážky:
               
                           „—
                        
                        
                           
                              32007 R 0335: nariadenie Komisie (ES) č. 335/2007 z 28. marca 2007 (Ú. v. EÚ L 88, 29.3.2007, s. 40),
                        
                     
                           —
                        
                        
                           
                              32007 R 0375: nariadenie Komisie (ES) č. 375/2007 z 30. marca 2007 (Ú. v. EÚ L 94, 4.4.2007, s. 3).“
                        
                     
         
               3.
            
            
               V bode 66q [nariadenie Komisie (ES) č. 2042/2003] sa dopĺňa táto zarážka:
               
                           „—
                        
                        
                           
                              32007 R 0376: nariadenie Komisie (ES) č. 376/2007 z 30. marca 2007 (Ú. v. EÚ L 94, 4.4.2007, s. 18).“
                        
                     
         Článok 2
   Znenie nariadení (ES) č. 334/2007, (ES) č. 335/2007, (ES) č. 375/2007 a (ES) č. 376/2007 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 266, 11.10.2007, s. 14.
   
      (2)  Ú. v. ES L 240, 7.9.2002, s. 1.
   
      (3)  Ú. v. EÚ L 133, 26.5.2005, s. 37.
   
      (4)  Ú. v. EÚ L 88, 29.3.2007, s. 39.
   
      (5)  Ú. v. EÚ L 88, 29.3.2007, s. 40.
   
      (6)  Ú. v. EÚ L 94, 4.4.2007, s. 3.
   
      (7)  Ú. v. EÚ L 94, 4.4.2007, s. 18.
   
      (8)  Ústavné požiadavky neboli oznámené.